Evropsko prvenstvo u nogometu 1992.
Evropsko prvenstvo u nogometu 1992. je bilo deveto po redu Evropsko prvenstvo u nogometu koje se održalo u Švedskoj. Finalni turnir se odigrao između 10. i 26. juna na kojem je učestvovalo osam reprezentacija. Danska je u finalnoj utakmici bila uspješnija od Njemačke rezultatom 2-0 te prvi put u svojoj historiji osvojila šampionsku titulu. Golove u finalu su postigli John Jensen u 18. i Kim Vilfort u 78. minuti utakmice. Utakmica je odigrana pred 37.800 gledalaca na stadionu Ullevi u Göteborgu. Glavni sudija utakmice je bio Bruno Galler. Najbolji strijelci prvenstva po tri postignuta gola su bili Dennis Bergkamp, Tomas Brolin, Henrik Larsen i Karl-Heinz Riedle.